stanford-oval/wikipedia huggingface dataset:
Single Ladies (Put a Ring on It)

Single Ladies (Put a Ring on It) (בעברית: נשים רווקות (שים טבעת על זה)) הוא הסינגל השני מאלבומה השלישי של הזמרת האמריקאית ביונסה, I Am... Sasha Fierce.
השיר יצא לאור על ידי חברת תקליטי קולומביה ב-13 באוקטובר 2008. הסינגל יצא במקביל לסינגל "If I Were a Boy" ומחלקו השני של האלבום "Sasha Fierce".
השיר זכה בפרסי גראמי לשיר השנה, שיר ה-R&B של השנה ולשיר הטוב ביותר של זמרת R&B. השיר זכה בפרסים רבים ומספר רב של מועמדויות בין השנים 2008–2010, ונחשב לאחד מהשירים הטובים של שנת 2008 על ידי המבקרים, בהם חדשות MTV, רולינג סטון ומגזין טיים.[דרוש מקור] כמו כן, מבקרים רבים הכלילו את השיר באחד מהשירים הטובים ביותר של שנות ה-2000.[דרוש מקור]
הסינגל הצליח מאוד ברחבי העולם כאשר הגיע לראשי המצעדים בעשרות מדינות בעולם כגון אוסטרליה, ברזיל, קנדה, אירלנד, איטליה, ניו זילנד, הולנד, ספרד ובריטניה, ואף הגיע למקום הראשון במצעד ההוט 100 של הבילבורד ושהה שם ארבעה שבועות. הסינגל הגיע למעמד של פלטינה מרובעת באמריקה עם מכירות של יותר מחמישה מיליון הורדות דיגיטליות עד שנת 2012, וברחבי העולם מכר שישה מיליון עותקים, והסינגל נחשב לאחד הנמכרים ביותר בכל הזמנים.[דרוש מקור]
הקליפ של השיר זכה להצלחה רבה כאשר זכה במספר רב של פרסים, הכוללים וידאו של השנה בטקס פרסי המוזיקה של MTV Video 2009. את הקליפ ביים ג'ייק נאוה, הקליפ צולם בשחור לבן ובו נראית ביונסה רוקדת לצלילי השיר.
הסינגל נכתב על ידי ביונסה ביחד עם קוק הרל, טריקי סטיוארט וטריוס נאש והוא הופק בידי סטיוארט ונאש.
נכון לחודש מרץ 2020 קליפ השיר גרף כ-744 מיליון צפיות בערוץ ה-Vevo ביוטיוב והוא הקליפ השני הנצפה ביותר של ביונסה.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 135 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | פלטינה 2× | 1,200,000 |
| אוסטרליה (ARIA) | פלטינה 10× | 700,000 |
 מכירות + הזרמת מדיה בלבד
TUI fly הולנד

TUI fly הולנד (לשעבר ארקפליי - Arkefly) היא חברת תעופה הולנדית הממוקמת בנמל התעופה סכיפהול באמסטרדם. החברה מקיימת טיסות שכר (צ'רטר) מאז נוסדה בשנת 2005 במסגרת ברית החברות TUI איירליינס.
פעילות החברה בישראל

החברה הפעילה בעבר 2 טיסות שבועיות עונתיות בקו אמסטרדם-עובדה דרך תל אביב.
צי המטוסים

צי המטוסים של החברה נכון לדצמבר 2018:
| כלי טיס | בצי | בהזמנה | נוסעים> P | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| בואינג 737–800 | 5 | — | — | 183 | 183 |  |
| בואינג 767-300ER | 1 | — | 31 | 264 | 295 |  |
| בואינג 8–787 | 3 | — | 47 | 244 | 291 |  |
| בואינג 8–787 | 3 | — | 25 | 280 | 305 |  |
| סה"כ | 9 | — |  |  |  |  |
הערות שוליים

↑  פרטי צי המטוסים של TUI fly הולנד, באתר airfleets.net (באנגלית)
| TUI איירליינס |
| --- | --- | --- |
| חברות | TUI fly הולנד • קורסאייר אינטרנשיונל • TUI fly בלגיה • TUIfly גרמניה • TUI איירווייז • TUIfly נורדיק |  |
| חברות היסטוריות | האפאג לויד פלוג • jet4you • תומאסון פליי |  |
TVR טמורה

| --- | --- |

TVR טמורה
 מאפיינים כלליים
 יצרן:  TVR
 שנות ייצור:  2002–2006
 הרכבה:  בריטניה בריטניה
 מודל קודם:  TVR Chimaera 
 מודל אחריו:  TVR T350
 סיווג:  מכונית ספורט, רודסטר
 אורך:  3,920 מ"מ
 רוחב:  1,710 מ"מ
 גובה:  1,200 מ"מ
 משקל:  1,060 ק"ג (חלוקה 58\42)
 בסיס גלגלים:  2,400 מ"מ
 מפרט טכני
 מנוע:  6 צילינדר 3,605 סמ"ק המפיק 350 כ"ס ב-7,200 סל"ד, יחס דחיסה 11.8:1 (מנוע מסוג "TVR Speed Six engine"  6 צילינדר 4,000 סמ"ק המפיק 455 כ"ס
 הילוכים:  תמסורת ידנית - 5 מהירויות
 מהירות מרבית:  270 קמ"ש
 
TVR טמורה (באנגלית: TVR Tamora) היא מכונית רודסטר שיוצרה על ידי  TVR הבריטית בין השנים 2002–2006. לטמורה מנוע 6 צילינדרים מסוג "TVR Speed Six engine" והיא מאיצה מעמידה למאה קמ"ש ב-4.2 שניות. המכונית נקראה על שם דמות ממחזה "טיטוס אנדרוניקוס" של ויליאם שייקספיר.
כנהוג במכוניות מתורצת TVR המכונית לא הייתה מצוידת במערכת ABS ובקרת שיוט והתווסף הגה כוח.
מכירות הדגם לא ענו לציפיות בעיקר עקב המחיר הגבוה ורמת אמינות נמוכה. בסך הכול נמכרו נמכרו כמה מאות יחידות.
תמונות

דגם TVR  טמורה
דגם TVR  טמורה - מבט לתא הנהג
דגם TVR  טמורה - מבט לתוך הרכב
הערות שוליים

↑  מכוניות הספורט TVR טמורה
↑  דגם TVR טמורה
↑  דגם "TVR טמורה
↑  https://www.tvr-car-club.co.uk/tvr-tamora.html
YouPhone

| --- | --- |
לוגו YouPhone
 נתונים כלליים
 תקופת הפעילות:  2012–2015 (כ־3 שנים)
 תאריך מיזוג:  2015
 חברת אם:  פלאפון תקשורת
 ענפי תעשייה:  תעשיית הטלקומוניקציה 
 מוצרים עיקריים:  שרותי טלפוניה סלולרים
  
 אתר האינטרנט של "YouPhone"
 
YouPhone (אלון סלולר) הייתה חברת תקשורת שהפעילה רשת סלולרית וירטואלית, במתווה MVNO. היא הוקמה כחברה בת של אלון רבוע כחול ישראל, אך החל מ-2015 היא עברה לבעלות חברת פלאפון תקשורת ופעילותה מוזגה לתוך פעילות פלאפון ומאז אינה פעילה יותר.
החברה סיפקה שירותי טלפון נייד באמצעות שימוש בתשתיות פיזיות קיימות של חברת פלאפון. היא החלה את פעילותה במאי 2012. קידומות המספרים שהוקצו למנויים חדשים של הרשת הם: 055-88 ובשל מדיניות ניידות המספרים בישראל ניתן היה להעביר אל החברה מספרים שמקורם בחברות אחרות. פעילות החברה התבססה על רשתות המרכולים מגה ו-AM:PM וכן על רשת תחנות הדלק דור אלון.
הערות שוליים

↑  אופיר דור, פלאפון רוכשת את youphone מקבוצת אלון, באתר כלכליסט, 6 ביולי 2015
The House of Blue Light

The House of Blue Light (בית האור הכחול) הוא אלבומה השנים עשר של להקת הרוק הבריטית דיפ פרפל שיצא לאור בשנת 1987.
היסטוריה

הקלטת האלבום הייתה מייגעת וכרוכה בקשיים וסיבוכים רבים, וריצ'י בלקמור העיד שחלק מהשירים הוקלטו שוב שוב עד לתוצאה הסופית. את הסיבה לכך ניתן להבין מדבריו של איאן גילן, שתיאר את המתיחות הרבה ששררה בין חברי הלהקה: "אני מסתכל אחורה אל התקליט "The House of Blue Light" - יש בו כמה שירים טובים, אבל אני מרגיש שמשהו שחסר בו. אני לא יכול להרגיש את ה"רוח" של הלהקה. אני יכול לראות או לשמוע חמישה אנשי מקצוע העושים כמיטב יכולתם, אבל זה כמו קבוצת כדורגל, אם אין את הרוח, זה לא מתפקד. זה כמו קבוצה של אחד עשר כוכבים שמשחקים על אותו מגרש, אך אינם מחוברים בלב וברוח". ג'ון לורד הוסיף: "עשינו טעות חמורה כשניסינו לייצר מוזיקה עדכנית, אך גילינו שזה לא מה שהציבור רוצה מאיתנו".
לצורך קידום האלבום יצרה הלהקה שני סרטוני וידאו לשירים "Bad Attitude" ,"Call of the Wild", אך חברי הלהקה משתתפים רק בקליפ של השיר הראשון.
הביקורות לאלבום היו ברובן חיוביות. אתר Allmusic העניק לאלבום 3 כוכבים מתוך 5. מגזין Kerrang! העניק לו 4.5 מתוך 5. האלבום אף הגיע למקום 34 במצעד "בילבורד 200" האמריקאי.
בשנת 1999 יצא לאור מהדורת אריך נגן של האלבום, ומספר רצועות משם קצרות מהגרסה המקורית, כך שאורכו הכולל הוא: 46:16.
רשימת השירים

כל השירים נכתבו על ידי ריצ'י בלקמור, איאן גילן ורוג'ר גלובר, למעט אם צוין אחרת:
| מס' | שם | כותב(ים) | משך |
| --- | --- | --- | --- |
| 1. | Bad Attitude  | בלקמור, גילן, גלובר, לורד | 4:43 |
| 2. | The Unwritten Law  | בלקמור, גילן, גלובר, פייס | 4:34 |
| 3. | Call of the Wild  | גילן, בלקמור, גלובר, לורד | 4:50 |
| 4. | Mad Dog  |   | 4:29 |
| 5. | Black & White  | בלקמור, גילן, גלובר, לורד | 3:39 |
| 6. | Hard Lovin' Woman  |   | 3:24 |
| 7. | The Spanish Archer  |   | 4:56 |
| 8. | Strangeways  |   | 5:56 |
| 9. | Mitzi Dupree  |   | 5:03 |
| 10. | Dead or Alive  |   | 4:42 |
מבצעים

ריצ'י בלקמור - גיטרה
איאן פייס - תופים, כלי הקשה
איאן גילן - שירה, תופי קונגה, מפוחית פה
רוג'ר גלובר - גיטרה בס, סינתיסייזר
ג'ון לורד - קלידים, סינתיסייזר
הערות שוליים

↑  במגזין DPAS
↑  ריאיון עם איאן גילן באתר RockPages
↑  הממלכה הסגולה של ג'ון לורד באתר Highway Star
↑  ביקורת על האלבום באתר Allmusic
↑  באתר בילבורד
| דיפ פרפל |
| --- | --- | --- |
| איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז | איאן גילן • סטיב מורס • רוג'ר גלובר • דון איירי • איאן פייס חברי עבר: ריצ'י בלקמור • רוד אוונס • טומי בולין • ג'ון לורד • ג'ו סטריאני • ניק סימפר • דייוויד קוברדייל • גלן יוז |  |
| אלבומי אולפן | Shades of Deep Purple (1968) • The Book of Taliesyn (1968) • Deep Purple (1969) • Deep Purple in Rock (1970) • Fireball (1971) • Machine Head (1972) • Who Do We Think We Are (1973) • Burn (1974) • Stormbringer (1974) • Come Taste the Band (1975) • Perfect Strangers (1984) • The House of Blue Light (1987) • Slaves and Masters (1990) • The Battle Rages On... (1993) • Purpendicular (1996) • Abandon (1998) • Bananas (2003) • Rapture of the Deep (2005) • Now What?!‎ (2013) • Infinite (2017) • Whoosh! (2020)  • Turning to Crime (2021) • =1 (2024) |  |
| --- | --- |
בקרת זהויות :  MusicBrainz release group: 3627b95b-c892-3c42-bbf6-d203ef6ffe6b
778 (מפעל ריבות)

778 הוא מותג ריבות וקונפיטורות ישראלי בבעלות יוניליוור. נוסד ופעל במושב בית יצחק.
היסטוריה

המפעל הוקם בשנות ה-50 במושב בית יצחק על ידי שתי אחיות ילידות אנגליה, פיי אייזקס וקרולין בנג׳מן, שהתיישבו עם משפחתן בבית יצחק. הן בישלו בביתן קונפיטורת תות שדה ושיווקו אותה. מקור השם 778 הוא צירוף הכתובות של שתיהן - משק 77 ומשק 78 בבית יצחק. במהלך השנים הן הקימו מפעל קטן ליד ביתן, שבו ייצרו קונפיטורות שונות. לימים רכש את המפעל עוזרה ונהגה של פיי אייזקס, בלפור חלפון.
בשנות השמונים נרכש המפעל על ידי "כור" ומשפחת פקטור מגרמניה. המפעל שודרג והמוצרים יוצרו בשיטות מודרניות יותר.
בשנות ה-90 נרכשה 778 על ידי חברת יוניליוור. ב-1993 עבר מפעל 778 מבית יצחק למפעל יוניליוור בחדרה. במסגרת מהלך זה השתנו שיטות העבודה, שופרו המוצרים והמבחר גדל.
הסמטה במושב שבה הוקם ופעל 778 נקראת על שמו "סמטת 778". כיום מבנה המפעל שבבית יצחק משמש את מחלבות גד.
הערות שוליים

↑  מיכל הולצמן, ישראלים אוכלים ריבות מתוצרת חוץ, מעריב, 21 בדצמבר 1982
↑  ג'ם סשן
780-789 לפנה"ס

שימו לב: ערך זה מכיל אירועים מן השנים 789 - 780 לפנה"ס
אירועים ומגמות

785 לפנה"ס - עוזיהו יורש העצר בממלכת יהודה.
783 לפנה"ס - שלמנאסר הרביעי מחליף את אביו, אדד-ניררי השלישי ומתמנה למלך אשור.
782 לפנה"ס - מותו של הקיסר צ'ואן משושלת ג'ואו בסין.
781 לפנה"ס - הקיסר יו משושלת ג'ואו ממנה לקיסר בסין.
אנשים משמעותיים

פרק זה לוקה בחסר. אנא תרמו לוויקיפדיה ו.
עוזיהו מלך יהודה.
אמציה מלך יהודה.
TV 2 Charlie

| --- | --- |

 פרטי הערוץ
 מדינה:  דנמרק
 תאריך השקה:  1 באוקטובר 2004
 בעלות:  TV 2
 שפה:  דנית
 משרד ראשי:  קופנהגן 
 אזור קליטה:  דנמרק
 http://tv.tv2.dk/charlie
 
TV 2 Chrlie הוא ערוץ טלוויזיה דני הנמצא בבעלות TV 2. הערוץ החל לשדר ב-1 באוקטובר 2004 והוא הערוץ השלישי ברשת השידור TV 2. קהל היעד של הערוץ הוא גילאים מבוגרים יחסית.
הערוץ ממומן מדמי צפייה ומפרסומות וניתן לצפות בו דרך ספקי הכבלים, הלוויין ודרך שירות השידור הדיגיטלי. בתחילה הערוץ (יחד עם ערוצים TV 2 Zulu ו-TV 2 Film) היו זמינים רק דרך Canal Digital. בינואר 2009 המתחרה Viasat החלה לשדר את הערוצים גם.
תוכניות

מגע של פרוסט
שיקגו הופ
דאלאס
מה יגידו השכנים?
עדות אילמת
NYPD Blue
דיאל ופסקו
הרביט
מפקח רקס
תרגילים חדשים
המופע של בני היל
החשבון
ראו גם

TV 2
TV 2 News
הערות שוליים

↑  Viasat som virksomhed, www.viasat.dk (בדנית)
Sing When You're Winning

Sing When You're Winning הוא אלבום האולפן השלישי של זמר הפופ הבריטי רובי ויליאמס. האלבום נכתב על ידי ויליאמס עצמו, ועל ידי גאי צ'יימברס, שהפיק את האלבום יחד עם סטיב פאוור. האלבום יצא לאור ב-28 באוגוסט 2000, דרך חברת התקליטים EMI רקורדס. ויליאמס החל לעבוד על האלבום באמצע סיבוב ההופעות שלו ב-1999. המקור לשמו של האלבום הוא מקבוצת פוטבול בעלת שם זהה. עטיפת האלבום היא תמונה של ויליאמס זוכה בפרס באצטדיון סטמפורד ברידג' של צ'לסי. הגרסה המקורית של האלבום לא כוללת את שמו של ויליאמס על עטיפת האלבום, כמו גם את רשימת השירים באחורי הדיסק, מה שהשתנה בגרסאות הבאות של הדיסק.
רקע

האלבום נכתב על ידי רובי ויליאמס ועל ידי גאי צ'יימברס. ויליאמס אמר על האלבום: ”כל שיר באלבום הוא טהור [...] אני רוצה שהם יהנו, יתעצבו, יהיו במצבי רוח שונים.” על פי ויליאמס, השיר "The Road To Mandalay" הוא אחד השירים המועדפים עליו. השיר הושפע מזמנו של ויליאמס בצרפת. הוא אמר: ”רק באתי לצרפת, והתחלתי לשיר סוג של מנגינה צרפתית, מה שהפך יותר מאוחר לאחד השירים הנוגעים ביותר עבורי”. תמונת האלבום צולמה על ידי הצלם פאול מ. סמית'. בתמונה, רובי ויליאמס לובש את חליפת הפוטבול שלו שנמכרה מאוחר יותר במכירה הפומבית של ויליאמס, "Bid It Sum", על מנת לגייס כסף עבור צדקה.
סינגלים > Rock DJ

Rock DJ הוא הסינגל הראשון מהאלבום. השיר נכתב על ידי גאי צ'יימברס, והופק על ידו ועל ידי סטיב פאוור. השיר יצא לאור ב-31 ביולי 2000. השיר כולל דגימות משירו של בארי וייט, "It's Ecstasy When You Lay Down Next to Me". השיר היה לשיר הרביעי הנמכר ביותר בבריטניה בשנת 2000. השיר הגיע למעמד לפטינה בבריטניה ובאוסטרליה, ולמעמד זהב בניו זילנד. בנוסף, השיר הגיע למקום הראשון בבריטניה, בניו זילנד ובאירלנד. עם זאת, השיר לא נכנס למצעדים באמריקה, אך הושמע מספר פעמים ב-MTV וב-VH1. השיר זכה בפרס ה"שיר הטוב ביותר של שנת 2000" בטקס פרסי המוזיקה של MTV אירופה, "הסינגל הטוב ביותר של השנה" בפרסי המוזיקה הבריטית ובפרס ה-VMA עבור האפקטים הקוליים הטובים ביותר.
סינגלים > Kids

Kids הוא הסינגל השני מהאלבום. השיר הוא דואט עם הזמרת האוסטרלית קיילי מינוג. השיר נכתב כאשר פנתה מינוג אל ויליאמס על מנת שיכתוב עבורה שירים בשביל אלבום הבכורה שלה בחברת התקליטים פרלפון רקורדס, Light Years. ויליאמס החליט להכיל את השיר באלבומו, ולהוציאו כסינגל. השיר יצא לאור ב-9 באוקטובר 2000, בהפקתו של ויליאמס ושל גאי צ'יימברס. השיר הגיע למקום השני במצעד הסינגלים הבריטי, ולעשרת הגדולים בניו זילנד ובאירלנד. בנוסף, הגיע השיר למעמד זהב באוסטרליה ולמעמד כסף בבריטניה.
סינגלים > Supereme

Supereme הוא הסינגל השלישי מהאלבום. השיר הופק על ידי גאי צ'יימברס, ויצא לאור ב-11 בדצמבר 2000. השיר הגיע לעשרת הגדולים בשבע מדינות, ולמעמד כסף בצרפת. מקס רייב ביצע גרסת כיסוי לשיר יחד עם התזמורת שלו. בנוסף, קיימת גרסה צרפתית לשיר בשם "Suprème", אשר מופיעה במקום הגרסה הרגילה באלבום Greatest Hits של ויליאמס. שירם של הלהקה הבריטית מקפליי, "I Need a Woman" מכיל דגימות מהשיר Supereme.
לאלבום יצאו שני סינגלים נוספים: Let Love Be Your Energy (שיצא ב-9 באפריל 2001) ו-Better Man (שיצא ב-22 באוקטובר 2001).
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Let Love Be Your Energy  | רובי ויליאמס, גאי צ'יימברס | 4:59 |
| 2. | Better Man  | רובי ויליאמס, גאי צ'יימברס | 3:22 |
| 3. | Rock DJ  | רובי ויליאמס, קלווין אנדרווס, גאי צ'יימברס, נלסון פיגפוד, אקונדאיו פריס | 4:18 |
| 4. | Supereme  |   | 4:18 |
| 5. | Kids  | רובי ויליאמס, גאי צ'יימברס | 4:47 |
| 6. | If It's Hurting You  | רובי ויליאמס, גאי צ'יימברס | 4:47 |
| 7. | Singing for the Lonely  | רובי ויליאמס, גאי צ'יימברס | 4:10 |
| 8. | Love Calling Earth  | רובי ויליאמס, קלווין אנדרווס, גאי צ'יימברס | 4:31 |
| 9. | Knutsford City Limits  | רובי ויליאמס, קלווין אנדרווס, גאי צ'יימברס | 4:04 |
| 10. | Forever Texas  | רובי ויליאמס, גאי צ'יימברס | 3:37 |
| 11. | By All Means Necessary  | רובי ויליאמס, גאי צ'יימברס | 4:45 |
| 12. | The Road to Mandalay  | רובי ויליאמס, גאי צ'יימברס | 28:17 |
הצלחה

Sing When You're Winning, הוא אלבומו השלישי של ויליאמס. לעומת אלבומיו הקודמים, האלבום זכה להצלחה רבה יותר. האלבום הגיע למעמד פלטינה×8 בבריטניה, פלטינה×7 בניו זילנד, והגיע לדרגות פלטינה שונות במדינות נוספות, כמו גם למעמד זהב במספר מדינות, וביניהן קנדה. האלבום הגיע למקום הראשון בארבע מדינות: בריטניה, ניו זילנד, אירלנד וגרמניה.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 7 |
|  איטליה | מצעד האלבומים האיטלקי | 5 |
|  אירלנד | מצעד האלבומים האירי | 1 |
|  ארגנטינה | ארגנטינה הוט 100 | 9 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 1 |
|  מקסיקו | טופ 100 – מקסיקו | 8 |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 1 |
|  פינלנד | המצעדים הפיניים הרשמיים | 6 |
|  צרפת | SNEP | 19 |
|  קנדה | מצעד האלבומים הקנדי | 17 |
|  שוודיה | סוורייטופליסטן | 4 |
|  שווייץ | המצעד השווייצרי | 2 |
ביקורות

הביקורת על האלבום באתר Allmusic, הייתה ברובה חיובית. בביקורת נכתב "למרות ירידה באיכות הכתיבה לעומת אלבומיו הקודמים, Sing When You're Winning מצליח לגמרי, והקרדיט חייב ללכת לויליאמס עצמו." באתר NME, ניתנו לשיר חמש נקודות מתוך עשר. הביקורת על האלבום הייתה שלילית ברובה, אך נכתב "ישנם, בכל זאת, כמה שירים טובים, אך לא כאלו שיתמודדו עם Millennium או עם Angels" הכותב החמיא לשיר "Kids" שהוא דואט עם קיילי מינוג. באתר אנטרטיינמנט ויקלי נכתב שבאלבום זה, הבגרות גוברת על ה"דיבור המלוכלך" של ויליאמס, וכתבו: "ויליאמס מטפל בנושא הסבוך של בגרות אמנותית כמו גבר. אולם, אדם שיכול לספק שורה כמו "האם מעשה סדום מעניין אותי? / אני לא יודע / כנראה שכן" לא יכול להיות עד כדי כך בוגר." הביקורת על האלבום, שנכתבה בסלנט מגזין, הייתה חיובית, ונכתב: ”לצד המילים המחוכמות, Sing When You're Winning מראה גיוון מוזיקלי בוגר.”
הערות שוליים

1 2  האלבום The Ego Has Landed יצא לאור רק בארצות הברית. האלבום הקודם שיצא באירופה היה האלבום I've Been Expecting You
↑  Sing When You're Winning, באתר הרשמי של רובי ויליאמס
↑  Robbie Williams's Rock DJ sample of Barry White's It's Ecstasy When You Lay Down Next to Me באתר WhoSampled
↑  CHART ARCHIVE, חברת המצעדים הרשמית, 21 באוקטובר 2000
↑  ROBBIE WILLIAMS & KYLIE MINOGUE - KIDS (SONG), באתר המצעד השוודי (כולל גם נתונים אודות מצעדים אחרים)
↑  ARIA Charts - Accreditations - 2001 Singles, באתר ARIA
↑  מידע על Sing When You're Winning, באתר המצעד האוסטרי, ארכיון
↑  מידע על Sing When You're Winning, באתר המצעד האיטלקי, ארכיון
↑  מידע על Sing When You're Winning, באתר המצעד הגרמני
↑  מידע על Sing When You're Winning, באתר המצעד הנורווגי
↑  מידע על Sing When You're Winning, באתר המצעד של ניו זילנד
↑  מידע על Sing When You're Winning, באתר המצעד הפיני
↑  מידע על Sing When You're Winning, באתר המצעד הצרפתי, ארכיון
↑  מידע על Sing When You're Winning, באתר המצעד השוודי
↑  John Bush, ‏Sing When You're Winning, באתר Allmusic
↑  Sing When You're Winning, באתר ה-NME, ‏22 באוגוסט 2000
↑  Tom Sinclair, ‏Sing When You're Winning, באתר אנטרטיינמנט ויקלי, 16 באוקטובר 2000
↑  Sal Cinquemani, ‏Robbie Williams - Sing When You're Winning, באתר סלנט מגזין, 19 בנובמבר 2002
| --- | --- |
בקרת זהויות :  MusicBrainz release group: 182a0548-d7ca-3664-962c-a484cc993d80
TU9

| --- | --- |
סמליל TU9
 התאגדות:  קונסורציום
 תחום:  אקדמי
 שפה רשמית:  גרמנית
 מדינה:  גרמניה גרמניה
 מטה הארגון:  ברלין ברלין
 מקום פעילות:  גרמניה גרמניה
 חברים:  9
 יושב ראש:  וולפרם רסל 
 תקופת הפעילות:  2003–הווה (כ־21 שנים)
 www.tu9-universities.de
 
TU9 (בגרמנית: Der Verband TU9 German Universities of Technology e. V, באנגלית: .TU9 German Universities of Technology e. V, בראשי תיבות: TU9) היא ברית תשע אוניברסיטאות לטכנולוגיה מובילות בגרמניה, שהוקם בשנת 2003 כקונסורציום בלתי פורמלי של אותם מכוני טכנולוגיה בגרמניה שהוקמו לפני שנת 1900.
פעילות

TU9 הוא ארגון המוסדות האקדמיים הטכנולוגיים המוביל בגרמניה וסימני ההיכר שלו הם מסורת, מצוינות וחדשנות. המוסדות שנוסדו בתקופת התעשייה, הם בעלי מוניטין יוצא דופן ברחבי העולם כמוסדות מחקר והוראה ידועים המקדמים העברת ידע וטכנולוגיה בין התאוריה לפרקטיקה. ככאלה, הם מכשירים אקדמאים צעירים יוצאי דופן לקריירה במדע, עסקים ומינהל ונוטלים אחריות חברתית. אוניברסיטאות TU9 מטפחות רשתות בינלאומיות מהשורה הראשונה ושיתופי פעולה מגוונים עם התעשייה, מה שהופך אותן לאלמנט מרכזי בעמדה של גרמניה כמיקום של מדע וחדשנות. המחקר וההוראה המצוינים באוניברסיטאות TU9 מבוססים על עצמאות, ריבוי וחופש הביטוי. אוניברסיטאות TU9 היו מאז ומעולם מקומות של גיוון אינטלקטואלי ותרבותי, שבו בינלאומיות ושילוב הן עניין מובן מאליו.
משימת הארגון היא לפעול כקשר לחברה, כלכלה ופוליטיקה, במיוחד לחינוך מהנדסים באוניברסיטה. חברי TU9 מאשרים הדדית את התואר הראשון והשני, ולכן הם תומכים בהתקדמות תהליך הסכם בולוניה ובהבטחת איכות לחינוך מהנדסים באוניברסיטה. על פי דוח המחקר משנת 2018 של קרן המחקר הגרמנית (DFG) (אנ'), אוניברסיטאות TU9 נמנות עם האוניברסיטאות עם המימון הגבוה ביותר מצד שלישי בגרמניה. הם קיבלו יותר מחמישית (21%) מכל מענקי ה- DFG בכל תחומי המדע. ה- TU דרזדן קיבל את המספר הגבוה ביותר של מענקי DFG בהנדסת חשמל, ה- TU דרמשטאט במדעי המחשב ו- RWTH Aachen בהנדסת מכונות. בתהליך בחירה תחרותי, ה- DFG בוחר את מיטב פרויקטי המחקר של חוקרים מאוניברסיטאות ומכוני מחקר ומממן אותם. לפיכך, הדירוג נחשב כמדד לאיכות המחקר. בתחום הפרופיל של ההנדסה כמעט 50% מהיקף המימון של DFG הולך לאוניברסיטאות TU9. כמעט רבע מכל מקבלי המענק של מועצת המחקר האירופית, פרס המדע הגבוה ביותר של האיחוד האירופי, העדיפו את אחת האוניברסיטאות מהארגון. RWTH Aachen ו- TU Darmstadt הם בין האוניברסיטאות עם המספר הגבוה ביותר של המנהלים הבכירים במשק גרמניה והם שייכים לשלוש האוניברסיטאות המובילות.
האוניברסיטאות מגלמות:
מסורת וחדשנות
מצוינות ובינתחומיות
שיתוף פעולה, כישורים ועולם המחר
רשימת האוניברסיטאות

שם האוניברסיטה, המדינה הפדרלית ושנת הייסוד בסוגריים :
RWTH אוניברסיטת אאכן נורדריין-וסטפאליה נורדריין-וסטפאליה (1870)
האוניברסיטה הטכנית של ברלין ברלין ברלין (1770)
האוניברסיטה הטכנית בבראונשווייג סקסוניה התחתונה סקסוניה התחתונה (1745)
אוניברסיטת טכני דרמשטאדט הסן הסן (1877)
TU דרזדן סקסוניה סקסוניה (1828)
אוניברסיטת לייבניץ בהנובר הנובר הנובר ( 1831)
מכון קרלסרוהה לטכנולוגיה באדן-וירטמברג באדן-וירטמברג (1825)
האוניברסיטה הטכנית של מינכן בוואריה בוואריה (1868)
אוניברסיטת שטוטגרט באדן-וירטמברג באדן-וירטמברג (1829)
ראו גם

U15 (אוניברסיטאות בגרמניה)
איגוד האוניברסיטאות הטכנולוגיות העצמאיות
ברית N5T
ברית אוניברסיטאות יורו-טק
הברית העולמית של אוניברסיטאות טכנולוגיות
המכון הטכנולוגי ההודי
ועידת בתי הספר האירופיים לחינוך ומחקר הנדסי מתקדם
SES (אוניברסיטאות)
הערות שוליים

↑  TU9, Publications, TU9 Information Brochure.
↑  TU9, About TU9
↑  TU9, About TU9, TU9 - German Universities of Technology.
| --- | --- |
בקרת זהויות :  GND: 16003795-5  VIAF: 132400473   WorldCat (עם VIAF): 132400473
TUI fly בלגיה

בואינג 787-8 של החברה
אמבראר 190 של החברה
TUI fly בלגיה היא חברת תעופה בלגית, והשנייה בגודלה במדינה. החברה מפעילה טיסות ל-105 יעדים באגן הים התיכון, הים האדום, האיים הקריביים, האיים הקנרים, אפריקה ואסיה.
TUIfly Belgium, היא חלק מברית החברות TUI איירליינס.
תולדות החברה

TUI איירליינס בלגיה נוסדה בחודש נובמבר 2003, כחברת שכר של קבוצת התיירות TUI. התוכנית המקורית הייתה להפעיל שני מטוסים, אך לאחר שפשטה את הרגל חברת התעופה הבלגית Sobelair, ניצלה TUI את ההזדמנות, רכשה שלושה מטוסים נוספים, והרחיבה את פעילותה.
בנובמבר 2005 שינתה החברה את שמה לג'טאייר פליי, כחלק ממיתוג מחדש שלה. בינואר 2012 הודיעה TUI, כי חברת התעופה הזולה המרוקאית; Jet4you תתמזג לג'טאייר פליי, המיזוג הושלם באפריל אותה השנה. באוקטובר 2016 שינתה החברה את שמה ל TUI fly בלגיה.
צי המטוסים

צי המטוסים של החברה, נכון לנובמבר 2018:
| כלי טיס | בצי | בהזמנה | נוסעים> P | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| בואינג 737-700 | 5 | — | — | 148 | 148 |  |
| בואינג 737-800 | 17 | — | — | 189 | 189 |  |
| בואינג 737-8MAX | 4 | 11 | — | 189 | 189 |  |
| בואינג 737-10MAX | — | 4 | לא נקבע | לא נקבע | לא נקבע |  |
| בואינג 767-300ER | 1 | — | 31 | 248 | 279 |  |
| בואינג 787-8 | 2 | — | 47 | 253 | 300 |  |
| אמבראר E-190 | 4 | — | — | 112 | 112 |  |
| סה"כ | 33 | 15 |  |  |  |  |
פעילות החברה בישראל

עד שנת 2014 ג'טאייר פליי הפעילה שלוש טיסות שבועיות מלייז' לנמל התעופה בן-גוריון, במהלך שנת 2014 העבירה החברה את טיסותיה לבריסל. הטיסות הופעלו במטוסי הבואינג 737-800, והוגדרו כטיסות מוזלות. במקביל לכניסתה לשוק הישראלי, השיקה חברת הבת של ג'טאייר פליי; חברת התיירות ג'ט אייר, חבילות נופש בישראל המיועדות לקהל הבלגי. כיום לחברה אין פעילות בישראל
הערות שוליים

↑  "TUI Airlines Belgium fleet".
↑  "TUI fly krijgt naast B737 MAX8 ook vier MAX10's in de vloot - Flightlevel". Flightlevel (בהולנדית). 2017-11-21. נבדק ב-2018-01-03.
↑  דליה טל, ‏ג'ט אייר מקבוצת טואי החלה להפעיל קו טיסות דו שבועי מבלגיה לארץ, באתר גלובס, 24 במרץ 2008
↑  זוהר בלומנקרנץ, חברת התעופה ג'טאייר פליי חנכה היום קו תעופה סדיר חדש מבלגיה לישראל וממנה, באתר TheMarker‏, 24 במרץ 2008
↑  נכון לינואר 2018 (ע"פ ויקינגליש)
| TUI איירליינס |
| --- | --- | --- |
| חברות | TUI fly הולנד • קורסאייר אינטרנשיונל • TUI fly בלגיה • TUIfly גרמניה • TUI איירווייז • TUIfly נורדיק |  |
| חברות היסטוריות | האפאג לויד פלוג • jet4you • תומאסון פליי |  |
| --- | --- |
בקרת זהויות :  VIAF: 143570794   WorldCat (עם VIAF): 143570794
TV 2 Zebra

| --- | --- |

 פרטי הערוץ
 מדינה:  נורווגיה נורווגיה
 תאריך השקה:  24 בינואר 2004
 בעלות:  TV 2 (נורווגיה)
 משרד ראשי:  ברגן 
 פורמט תמונה:  16:9 (SDTV, 576i)
 https://www.tv2.no/kanaler/zebra/
 
TV 2 Zebra הוא ערוץ טלוויזיה נורווגי המשדר תוכניות בידור, תוכניות אינטראקטיביות וספורט בשידור חי, כשהתוכן המשודר בערוץ מיועד בעיקר לצופים גברים. הערוץ החל לשדר תחת השם TV 2 Xtra ב-24 בינואר 2004, אבל קודם לכן הוא נקרא TV 2 פלוס, וכך הוא נקרא רשמית עד היום.
הערוץ מחזיק בזכויות השידור על ליגת העל הנורווגית, והוא משדר משחק בשידור חי מדי שבוע. בנוסף ניתן לצפות במשחקים נוספים דרך TV 2 Sport.
בשנת 2020 עמד שיעור הצפייה בערוץ על 1.6%.
מטרות הערוץ

שידור סרטים
שידור כמה הפקות מקור נורווגיות
רכישת סדרות בידור מחוץ לנורווגיה
תוכניות טלוויזיה פופולריות

מטרה מזהב
תוכנית הגברים
אמיצה